Man met wielsleutel aangerand op Pta-kleinhoeweArgieffoto: Nico Strydom Johan Freysen (55) is omstreeks 21:00 deur drie verdagtes op sy kleinhoewe in De Wildt, noord van Pretoria, oorval. Freysen se vrou, dogter en ŉ vriend was ook glo ten tyde van die aanval in die huis Kapt. Riana van Aarde, woordvoerder van die polisie, het gesê die aanvallers het glo ŉ vuurwapen by hulle gehad en het Freysen met die wielsleutel aangerand. Freysen se vrou kon daarin slaag om met die trappe op te hardloop na die eerste verdieping van die huis en die paniekknoppie te druk. “Toe die verdagtes die alarm hoor, het hulle met twee selfone en die sleutels van een voertuig gevlug,” het Van Aarde gesê. Sy het gesê Freysen het kopbeserings opgedoen en is ná die aanval in die hospitaal opgeneem, maar kon nie bevestig hoe ernstig sy beserings was nie. ŉ Saak van huisroof word ondersoek.